Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 3. számú melléklet a 89/2005. (V. 5.) Korm. rendelethez
Paragraph Index: 935

b) a védelmek különbözõ szintjeit kell biztosítani. 4.010. Csak megfelelõ kutatási és fejlesztési háttéren alapuló, referenciával rendelkezõ konstrukciók alkalmazhatók. Az alkalmazandó konstrukció tervezett feladatra való alkalmasságát a lehetséges mélységben és mértékben elvégzett minõsítõ tesztekkel (típusvizsgálat) igazolni kell. A típusvizsgálatot megfelelõen engedélyezett program alapján kell végrehajtani. 4.011. Meg kell határozni azoknak a biztonsági rendszereknek, rendszerelemeknek a körét, amelyeket inherens biztonságúra és/vagy a maximálisan lehetséges mértékben emberi hibára érzéketlen kialakításúra kell megtervezni. A lehetséges meghibásodási módokat azonosítani kell, ahol lehetséges, elismert valószínûségi elemzési módszerekkel is kell elemezni. 4.012. Egy biztonsági rendszer vagy rendszerelem csak olyan módon láthat el különbözõ biztonsági funkciót, ha egy idõben nem válhat szükségessé a két funkció ellátása, illetve nem akadályozza egyik végrehajtása a másikat. Amennyiben ez a feltétel nem teljesül bizonyítani kell, hogy több biztonsági funkció ellátása nem befolyásolja a biztonsági rendszer, illetve rendszerelem megbízhatóságát egyik funkcióra vonatkoztatva sem. 4.013. Azokat a biztonsági rendszereket, rendszerelemeket, amelyek üzemi funkciót is ellátnak, úgy kell tervezni, hogy biztonsági funkciójuk végrehajtása elsõbbséget élvezzen az üzemi funkcióval szemben és a biztonsági funkció ellátását ne veszélyeztesse, illetve akadályozza semmilyen módon az üzemi funkció. Ezt a feltételt az érintett rendszerek rendszerelemek esetében igazolni kell. 4.014. Minden olyan kapcsolatot a biztonsági rendszer, rendszerelem és a csatlakozó, valamint a környezetében levõ rendszerek, rendszerelemek között, mely nem a biztonsági rendszer, rendszerelem kiszolgáló alrendszereihez tartozik, el kell kerülni. Idõleges vagy állandó kapcsolat külsõ rendszerrel, rendszerelemmel csak úgy valósítható meg, hogy gondoskodni kell a megfelelõ visszahatásmentes elválasztásról. 4.015. A biztonsági rendszerek, rendszerelemek hibamentességének, hibatûrõ képességének bizonyítása érdekében az alábbi kritériumokat kell teljesíteni:

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes